wannaphong/clean_thaiwikipedia huggingface dataset:
# จดหมายของนักบุญเปาโลถึงทิตัส
จดหมายของนักบุญเปาโลถึงทิตัสจดหมายของนักบุญเปาโลถึงทิตัส , คณะกรรมการคาทอลิกเพื่อพระคัมภีร์.  เป็นหนังสือฉบับที่ 17 ในคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ 1 ทิโมธี, 2 ทิโมธี และ ทิตัส

หนังสือเล่มนี้เดิมเป็นจดหมายของนักบุญเปาโลอัครทูต เขียนถึงทิตัส ซึ่งในขณะนั้นทิตัสอยู่ที่เกาะครีต จากข้อความในตัวจดหมายและลักษณะการเขียน บ่งบอกชัดเจนว่าผู้เขียนคือเปาโล ในตอนท้ายของจดหมาย นักบุญเปาโลนัดให้ทิตัสไปพบกันที่เมืองนิโคบุรีทิตัส 3:12 แสดงว่าขณะที่กำลังเขียนจดหมายฉบับนี้เปาโลไม่ได้ถูกจองจำอยู่ในคุก เมื่อประกอบกับข้อมูลทางประวัติศาสตร์อื่น ๆ แล้ว คาดว่าเปาโลเขียนจดหมายนี้ขึ้นขณะกำลังอยู่ในเมืองโครินธ์ ราวปีค.ศ. 64

ทิตัสเป็นชาวกรีกกาลาเทีย 2:3 แต่กลับใจเป็นคริสเตียนและเป็นทั้งเพื่อนร่วมงานและร่วมเดินทางกับเปาโลหลายครั้ง ตอนที่เปาโลออกเดินทางจากเมืองแอนติออกไปยังกรุงเยรูซาเลม ทิตัสก็ได้ร่วมเดินทางไปด้วย บางทีอาจจะเป็นทิตัสนี่เอง ที่ไม่ได้ถูกกล่าวถึงในหนังสือกิจการของอัครทูต เป็นผู้ร่วมงานกับนักบุญเปาโลที่เมืองเอเฟซัสและโครินธ์ หลังจากที่นักบุญเปาโลได้รับการปล่อยตัวจากการถูกจำคุกครั้งแรก เปาโลกับทิตัสได้ไปยังเกาะครีต หลังจากประกาศข่าวประเสริฐที่นั่นอยู่ระยะเวลาหนึ่ง นักบุญเปาโลได้เดินทางไปยังเมืองอื่น ส่วนทิตัสยังคงอยู่ที่เกาะครีต เพื่อทำงานต่อไป หลังจากที่จากเกาะครีตมาแล้ว เปาโลจึงเขียนจดหมายฉบับนี้ขึ้น เพื่อเป็นแนวทางในการทำงานให้กับทิตัส

จุดประสงค์ในการเขียนจดหมายฉบับนี้มีอยู่ 3 ประการ ประการแรกเกี่ยวกับคุณสมบัติของผู้ปกครองคริสตจักร เนื่องจากงานที่เปาโลมอบหมายให้ทิตัสทำคือการแต่งตั้งผู้ปกครองคริสตจักรทิตัส 1:5 ดังนั้น ทิตัสจะต้องทราบว่าลักษณะของผู้ปกครองคริสตจักรที่ดีเป็นอย่างไร เปาโลกล่าวไว้หลายประการ เช่น ไม่เป็นคนเย่อหยิ่ง ไม่เป็นคนเลือดร้อน ไม่เป็นนักเลงสุรา เป็นต้นทิตัส 1:6 - 9

ประการที่สองคือ ต้องการให้ทิตัสสั่งสอนคนในเกาะครีตให้ดำเนินชีวิตอย่างถูกต้อง เนื่องจากเปาโลทราบมาว่าชาวครีตเป็นคนไม่ดีทิตัส 1:12 จึงสั่งทิตัสเกี่ยวกับชาวครีตว่า "คำที่เขาอ้างนี้เป็นความจริง เหตุฉะนั้นท่านจงต่อว่าเขาให้แรง ๆ เพื่อเขาจะได้มีความเชื่ออันมีหลัก"ทิตัส 1:13 เปาโลยังได้แนะนำถึง แนวทางการประพฤติตัวที่ดี เช่น ให้เอาจริงเอาจัง มีสติสัมปชัญญะ เป็นคนไม่ส่อเสียด เป็นต้นทิตัส 2:1 - 10

ประการที่สามคือ ต้องการบอกให้ทิตัสมาพบกันที่เมืองนิโคบุรี หลังจากงานที่เกาะครีตเสร็จสิ้นแล้วทิตัส 3:12

 โครงร่าง 
 คำทักทาย 1:1 - 4
 คุณสมบัติของผู้ปกครอง 1:5 - 9
 คุณสมบัติที่ทุกคนควรมี 1:10 - 2:15
 คำสั่งสอนทั่วไปสำหรับผู้เชื่อทุกคน 3:1 - 15
# รางวัลสุพรรณหงส์ทองคำ ครั้งที่ 2
รางวัลสุพรรณหงส์ทองคำ ครั้งที่ 2 ประจำปี พ.ศ. 2523  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายพร้อมสิน สีบุญเรือง (พันคำ) เป็นนายกสมาคม  มีพิธีประกาศผลและมอบรางวัลเมื่อวันเสาร์ที่ 28 มีนาคม พ.ศ. 2524 ณ โรงละครแห่งชาติ ถ่ายทอดสดทางสถานีโทรทัศน์ไทยทีวีสีช่อง 9 อ.ส.ม.ท. โดยมี พล.อ.ประจวบ สุนทรางกูร รองนายกรัฐมนตรี(ในขณะนั้น) เป็นประธานในพิธี

ผู้ได้รับรางวัล
รางวัลสุพรรณหงส์ทองคำ
 สาขา  ผู้ได้รับรางวัล ภาพยนตร์เรื่อง ภาพยนตร์ยอดเยี่ยม ไฟว์สตาร์ เงาะป่า ผู้แสดงนำฝ่ายชายยอดเยี่ยม จตุพล ภูอภิรมย์ เงาะป่า   ผู้แสดงนำฝ่ายหญิงยอดเยี่ยม จารุณี สุขสวัสดิ์  ช่างเขาเถอะ  ผู้แสดงประกอบฝ่ายชายยอดเยี่ยม ส.อาสนจินดา   เลือดสุพรรณ  ผู้แสดงประกอบฝ่ายหญิงยอดเยี่ยม ภัทรา ไวซ์ ปราสาทมืด  ผู้กำกับการแสดงยอดเยี่ยม ภาณุพันธุ์, เปี๊ยก โปสเตอร์ เงาะป่า  บทภาพยนตร์ยอดเยี่ยม ภาณุพันธุ์   เงาะป่า  รางวัลถ่ายภาพยอดเยี่ยม  พูนสวัสดิ์ ธีมากร ขุนเดช  รางวัลลำดับภาพยอดเยี่ยม สามารถ วงศ์เวียน   นักเลงตาทิพย์  รางวัลออกแบบและสร้างฉากยอดเยี่ยม ชูรัตน์ แสงเดือนฉาย ไกรทอง   รางวัลออกแบบเครื่องแต่งกายยอดเยี่ยม ม.จ.ปัทมนรังสี เสนาณรงค์ เงาะป่า  รางวัลดนตรีประกอบยอดเยี่ยม บุญยงค์ เกตุคง เงาะป่า รางวัลเพลงประกอบภาพยนตร์ยอดเยี่ยม ชาลี อินทรวิจิตร, ภาณุพันธุ์ บ้านทรายทอง  รางวัลบันทึกเสียงยอดเยี่ยม สุนิตย์ อัศวินิกุล  คนภูเขา รางวัลภาพยนตร์สร้างสรรค์สังคมยอดเยี่ยม ไฟว์สตาร์ หลวงตา

รางวัลพิเศษ สุพรรณหงส์เงิน
 สาขา  ผู้ได้รับรางวัล ภาพยนตร์เรื่อง รางวัลพิเศษ ดาราอาวุโสยอดเยี่ยม สุลาลีวัลย์ สุวรรณทัต ก่องข้าน้อยฆ่าแม่  รางวัลพิเศษ ดาราบู๊ยอดเยี่ยม สะอาด เปี่ยมพงษ์สานต์  ผ่าปืน  รางวัลพิเศษ ดาราตลกยอดเยี่ยม ล้อต๊อก   ทหารเกณฑ์ รางวัลพิเศษ ดาราเด็กยอดเยี่ยม เดชดวง อนุศาสน์นันท์   สุดรักสุดอาลัย
# ดาวไถ
thumb|ดาวไถ     
ดาวไถ หรือ ดาวเต่า หรือ เข็มขัดนายพราน  เป็นกลุ่มดาวเรียงเด่นในกลุ่มดาวนายพราน มองเห็นชัดในฤดูหนาวเป็นดวงดาวสามดวงเรียงกัน ถือว่าเป็นกลุ่มดาวที่ดูได้ง่ายในฤดูหนาวจะเห็นได้ชัดกลุ่มดาวไถมีประโยชน์ในการค้นหาดาวอื่น ๆ ซึ่งดาวไถจะอยู่ห่างจากโลกประมาณ 800 - 1400 ปีแสง และเป็นแหล่งที่มีดาวดวงใหม่เกิดขึ้นมากที่สุดที่ตรงใจกลางดาวไถมีดวงดาวอยู่ถึง 110 ดวง
# รางวัลสุพรรณหงส์ทองคำ ครั้งที่ 1
รางวัลสุพรรณหงส์ทองคำ ครั้งที่ 1 ประจำปี พ.ศ. 2521-2522  เป็นรางวัลภาพยนตร์ไทยครั้งแรกซึ่งจัดโดยสมาคมผู้อำนวยการสร้างภาพยนตร์ไทย โดยมี นางจิรวรรณ กัมปนาทแสนยากร เป็นนายกสมาคม  มีพิธีประกาศผลและมอบรางวัลเมื่อวันพฤหัสบดีที่ 20 ธันวาคม พ.ศ. 2522 ณ อาคารใหม่ สวนอัมพร ถ่ายทอดสดทางสถานีโทรทัศน์ไทยทีวีสีช่อง 9 อ.ส.ม.ท. โดย ศ.ประกอบ หุตะสิงห์ องคมนตรีผู้แทนพระองค์เป็นประธานมอบรางวัล  

จุดเริ่มต้นของรางวัลสุพรรณหงส์ทองคำ มาจากงานมหกรรมภาพยนตร์อาเซียน ของสมาพันธ์ผู้สร้างภาพยนตร์เอเชียภาคตะวันออกไกล (The Federation of Motion Picture Producers in South-East Asia) ครั้งที่ 23 ปี พ.ศ. 2520  ซึ่งจัดขึ้นในประเทศไทย โดยทางสมาคมผู้อำนวยการสร้างภาพยนตร์ไทยได้มีมติให้จัดทำรางวัลเป็นรูปหัวเรือสุพรรณหงส์ เพราะเป็นสัญลักษณ์ตัวแทนซึ่งชาวต่างชาติคุ้นตากันดี ถือเป็นศิลปะชั้นสูงที่มีความหมายที่ให้เกียรติและศักดิ์ศรี  หลังจากนั้นงานดังกล่าวได้เปลี่ยนชื่อเป็น มหกรรมภาพยนตร์เอเชีย-แปซิฟิก ของสมาพันธ์ผู้สร้างภาพยนตร์เอเชีย-แปซิฟิก โดยจะจัดเป็นครั้งที่ 24 ที่นครซิดนีย์ ประเทศออสเตรเลีย   ส่วนรางวัล "สุพรรณหงส์ทองคำ" ครั้งนี้จะมอบให้แก่บุคคลในวงการภาพยนตร์ไทยที่มีผลงานดีเด่นที่สุดในช่วงปี พ.ศ. 2521 และ 2522

ผู้ได้รับรางวัล
รางวัลสุพรรณหงส์ทองคำ
 สาขา  ผู้ได้รับรางวัล ภาพยนตร์เรื่อง ภาพยนตร์ยอดเยี่ยม ไฟว์สตาร์ คนภูเขา ผู้แสดงนำฝ่ายชายยอดเยี่ยม มนตรี เจนอักษร คนภูเขา   ผู้แสดงนำฝ่ายหญิงยอดเยี่ยม พิศมัย วิไลศักดิ์  ไร้เสน่หา  ผู้แสดงประกอบฝ่ายชายยอดเยี่ยม อภิรัฐ ชลาชล   ฟ้าหลังฝน  ผู้แสดงประกอบฝ่ายหญิงยอดเยี่ยม อำภา ภูษิต ฟ้าหลังฝน  ผู้กำกับการแสดงยอดเยี่ยม ม.จ.ชาตรีเฉลิม ยุคล อุกาฟ้าเหลือง  บทภาพยนตร์ยอดเยี่ยม เพิ่มพล เชยอรุณ   ไผ่แดง  รางวัลถ่ายภาพยอดเยี่ยม  ม.จ.ชาตรีเฉลิม ยุคล อุกาฟ้าเหลือง  รางวัลลำดับภาพยอดเยี่ยม สมศักดิ์ โตประทีป   น้ำค้างหยดเดียว  รางวัลออกแบบและสร้างฉากยอดเยี่ยม ชูรัตน์ แสงเดือนฉาย จระเข้   รางวัลออกแบบเครื่องแต่งกายยอดเยี่ยม น้อย เชื้อวิวัฒน์(เกตุวดี) จุฬาตรีคูณ  รางวัลดนตรีประกอบยอดเยี่ยม ปราจีน ทรงเผ่า จุฬาตรีคูณ รางวัลบันทึกเสียงยอดเยี่ยม สุนิตย์ อัศวินิกุล  คนภูเขา รางวัลภาพยนตร์สร้างสรรค์สังคมยอดเยี่ยม นครพิงค์ วัยตกกระ รางวัลภาพยนตร์ส่งเสริมเยาวชนยอดเยี่ยม พงษ์ศักดิ์ จันทรุขา  ก่องข้าวน้อยฆ่าแม่

รางวัลพิเศษ โล่เกียรติคุณ
 สาขา  ผู้ได้รับรางวัล ภาพยนตร์เรื่อง รางวัลพิเศษ ดาราอาวุโสยอดเยี่ยม หนู สุวรรณประกาศ วัยตกกระ  รางวัลพิเศษ ดาราบู๊ยอดเยี่ยม ลักษณ์ อภิชาติ  เสือภูเขา  รางวัลพิเศษ ดาราตลกยอดเยี่ยม สีเทา   แดร๊กคูล่าต๊อก
# เจน ฟอนดา
เจน ฟอนดา  เกิดเมื่อวันที่ 21 ธันวาคม ค.ศ. 1936 เป็นนักแสดงชาวอเมริกัน นักเขียน นักเคลื่อนไหวด้านการเมือง อดีตนางแบบแฟชันและผู้รู้เรื่องฟิตเนส เธอมีชื่อเสียงในคริสต์ทศวรรษ 1960 กับผลงานภาพยนตร์เช่น Barbarella และ Cat Ballou และไม่นับที่เธอห่างหายจากวงการภาพยนตร์ไป 15 ปี ช่วงปี 1991 ถึง 2005 ในช่วงที่แต่งงานกับเท็ด เทอร์เนอร์ ผู้ก่อตั้งซีเอ็นเอ็น

เธอได้รับรางวัลออสการ์ 2 ครั้ง รวมถึงยังได้รับรางวัลอื่น ๆ และได้รับการเสนอชื่ออีกมากมาย เธอประกาศว่าจะเลิกการแสดงในปี 1991 แต่ก็กลับมาในภาพยนตร์อีกครั้งในปี 2005 กับเรื่อง Monster in Law, และต่อมา Georgia Rule ออกในปี 2007 เธอยังร่วมสร้างและนำแสดงในวิดีโอออกกำลังกายหลายครั้ง ออกในระหว่างปี 1982 และ 1995

นอกจากนั้นแล้วเธอยังเป็นนักเคลื่อนไหวด้านการเมือง เช่นเรื่องขัดแย้งที่เธอต่อต้านในสงครามเวียดนาม ร่วมประท้วงต่อต้านพลังงานนิวเคลียร์ในปี 1979 หลังเกิดอุบัติเหตุนิวเคลียร์ทรีไมล์ไอส์แลนด์ที่รัฐเพนซิลเวเนีย ซึ่งเกิดขึ้นเพียง 12 วันหลังภาพยนตร์เรื่อง The China Syndrome ภาพยนตร์เกี่ยวกับอุบัติเหตุนิวเคลียร์ที่เธอแสดงนำเข้าฉาย เธอยังร่วมประท้วงสงครามอิรักและการทารุณต่อสตรี เธออธิบายตัวเองว่าเป็นเสรีนิยมและสนับสนุนสิทธิสตรี และตั้งแต่ปี 2001 เธอเป็นคริสเตียน เธอตีพิมพ์อัตชีวประวัติในปี 2005 และย้ายมาอยู่ในแอตแลนตา รัฐจอร์เจีย
thumb|left|ปี ค.ศ. 1963
# คลองคอรินท์
คลองคอรินท์  เป็นคลองที่เชื่อมอ่าวคอรินท์เข้ากับอ่าวซาโรนิกในทะเลอีเจียน โดยตัดคอคอดคอรินท์และแบ่งคาบสมุทรเพโลพอนนีสออกจากแผ่นดินกรีซ คลองมีความยาว 6.3 กิโลเมตรและสร้างระหว่าง ค.ศ. 1881 และ 1893
# เจ็ต (วงดนตรี)
เจ็ต (หรือเขียนว่า JET) เป็นวงร็อกจากเมลเบิร์น ประเทศออสเตรเลีย ประกอบด้วยสมาชิกคือ แคเมรอน มันเซย์, มาร์ก วิลสัน และพี่น้อง นิกและคริส เซสเตอร์ วงมียอดขาย 4 ล้านชุดทั่วโลก
# อะแคปเปลลา
อะแคปเปลลา  เป็นดนตรีที่ใช้เสียงร้องหรือการร้องโดยปราศจากเครื่องดนตรีประกอบ ดนตรีอะแคปเปลลาเดิมแยกออกจากแนวร้องโพลีโฟนีเรอเนสซองซ์และคอนเซรอ์ตาโตบาโรก ในสมัยใหม่ อะแคปเปลลามักหมายถึงการร้องโดยเสียงร้องทั้งหมดไม่ว่าจะแนวเพลงไหน รวมถึง บาร์เบอร์ชอป, ดูว็อป, และโมเดิร์น ป็อป/ร็อก ปัจจุบันอะแคปเปลลายังมีใช้เป็นท่อนแซมเพิล/ท่อนซ้ำ ที่เป็นเสียงร้องอย่างเดียว ในภาคผลิตของโปรดิวเซอร์เพลง อย่างเช่น จิมมี สไปซ์ เคอร์รี, เทดดี ไรลีย์, ไวเคลฟ เป็นต้น
# ดอยผาตั้ง
ดอยผาตั้ง เป็นสถานที่ท่องเที่ยวที่มีชื่อเสียงแห่งหนึ่งในจังหวัดเชียงราย อยู่ในเขตตำบลปอ อำเภอเวียงแก่น จังหวัดเชียงราย ดอยผาตั้งเป็นยอดดอยอยู่ในเทือกเขาหลวงพระบาง สันปันน้ำเป็นจุดแบ่งอาณาเขตระหว่างประเทศไทย-ลาว เป็นสถานที่ท่องเที่ยวที่ขึ้นชื่อสำหรับชมพระอาทิตย์ขึ้นและทะเลหมอกในตอนเช้าและชมพระอาทิตย์ตกในเวลาเย็น มีความสูงจากระดับน้ำทะเลประมาณ 1,800 เมตร เส้นทางเดินขึ้นยอดดอยอยู่ติดกับสถานที่จอดรถและร้านค้าบริการความยาวประมาณ 700 เมตร จากยอดดอยสามารถมองเห็นแม่น้ำโขงฝั่งลาวและสามารมองเห็นยอดภูชี้ฟ้าที่อยู่ห่างออกไปกว่า 25 กิโลเมตรได้ชัดเจน

thumb|1100px|center|ทะเลหมอกบนดอยผาตั้ง และภาพรวมของดอยผาตั้ง
# เจ้าหญิงซาห์รา มาห์นาซ ซาเฮดี
เจ้าหญิงซาห์รา มาห์นาซ ซาเฮดี (H.H. Princess Zahra Mahnaz Zahedi) (ประสูติ 2 ธันวาคม พ.ศ. 2501-) เป็นพระธิดาของนายอาร์เดชีร์ ซาเฮดี (اردشیر زاهدی ,Ardeshir Zahedi) ที่ประสูติแด่เจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์

 พระประวัติ 
เจ้าหญิงซาห์รา มาห์นาซ ซาเฮดี ประสูติเมื่อวันที่ 2 ธันวาคม พ.ศ. 2501 ณ กรุงเตหะราน ประเทศอิหร่าน โดยเป็นพระธิดาของนายอาร์เดชีร์ ซาเฮดี (اردشیر زاهدی, Ardeshir Zahedi) อดีตรัฐมนตรีต่างประเทศของอิหร่าน และอดีตเอกอัครราชทูตอิหร่านประจำสหรัฐอเมริกา ประสูติแด่เจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์

 ราชตระกูล
# มูนไชน์
มูนไชน์ (moonshine) เป็นชื่อทั่วไปสำหรับเรียกเหล้ากลั่นที่ต้มกินอย่างผิดกฎหมาย โดยที่มาของชื่อมูนไชน์ มาจากการต้มเหล้าในบริเวณกลางแจ้งใต้แสงจันทร์ มูนไชน์นิยมกันในสหรัฐอเมริกา โดยเฉพาะในทางตอนใต้ของประเทศ ปัจจุบันประเทศลาวและกัมพูชามีปัญหานักท่องเที่ยวเสียชีวิตจากเครื่องดื่มนี้จำนวนมาก และนิยมใช้ข้ออ้างว่า ไทยนำของสิ่งนี้มาต้มกินโดยใส่สารเมทานอลลงไปจากนั้นเอาไปขายให้กับเพื่อนบ้านอย่างลาว กัมพูชา พม่าแบบผิดกฏหมาย เพราะเหล้าเถื่อนไทยราคาถูก ตลาดโลกมืดต้องการ คนไทยนิยมอย่างมากในเรื่องยาดอง เหล้าดอง เหล้าเถื่อน

มูนไชน์มักจะถูกกลั่นมาจากสติลที่ไม่ได้จดทะเบียนตามกฎหมาย โดยการนำยีสต์ หรืออาหารที่มีน้ำตาลเป็นส่วนประกอบมาผลิตเอทานอล โดยหลังจากนั้นนำเอทานอลที่ได้ไปกลั่นต่อในสติล รสชาติและความเข้มข้นของแอลกอฮอล์ในมูนไชน์มักจะมีค่าสูงกว่าเครื่องดื่มแอลกอฮอล์ทั่วไป

สติลที่ใช้ในการกลั่นมูนไชน์มักจะมีขนาดเล็ก (เพื่อหลีกเลี่ยงกฎหมาย) และมักจะถูกสร้างโดยผู้ผลิตมูนไชน์เอง โดยในปัจจุบันสติลและวิธีการผลิตมูนไชน์ได้เริ่มมีการเผยแพร่ในอินเทอร์เน็ตInstructables still-designs
# ชุมเห็ดเทศ
ชุมเห็ดเทศ เป็นพรรณไม้พุ่มขนาดกลาง ลำต้นมีความสูง 2-3 เมตร ก้านใบนั้นยาว ในก้านหนึ่งนั้นจะมีใบแตกออกเป็น 2 ทาง มีลักษณะคล้ายใบมะยม แต่จะโตและยาวกว่าประมาณ 10-12 ซม. และกว้างประมาณ 3-6 ซม.  

ใบเป็นใบประกอบขนนก มีความยาวประมาณ 30-60 ซม. ใบย่อยจะเรียงกันเป็นคู่ ๆ 8-20 คู่ ลักษณะใบย่อยนั้นจะรูปขอบขนานแกมรูปรี โคนใบจะมน ตรงปลายใบของมันมนหรือเว้าเล็กน้อย ฐานใบนั้นจะมน และไม่เท่ากันทั้ง 2 ข้าง ขอบใบเรียบเป็นสีแดง ใบจะมีความกว้างประมาณ 5-7 ซม. และยาวประมาณ 5-15 ซม. ก้านใบย่อยสั้นมาก

ดอกจะออกเป็นช่อใหญ่ ตามง่ามใบใกล้ปลายกิ่ง มีความยาวประมาณ 20-50 ซม. ดอกจะเป็นสีเหลือง ดอกตูมนั้นคล้ายดอกข่า และเมื่อดอกบานจะเป็นสีเหลืองเข้ม กลีบรองกลีบดอกจะมีอยู่ 5 กลีบ เป็นรูปขอบขนาน สีเขียวตรงปลายของมันจะแหลม ส่วนก้านดอกนั้นจะสั้นและมีลายเส้นเห็นได้ชัด

เกสรตัวผู้จะมีอยู่ประมาณ 9-10 อัน แต่มีความยาวไม่เท่ากันอับเรณูเมื่อแก่จะมีรูเปิดที่ยอด ส่วนเกสรตัวเมียนั้นมีอยู่1อันผิวเกลี้ยง

ผลนั้นจะออกฝัก แต่ไม่มีขน ฝักเป็นรูปบรรทัด หนา มีความกว้างประมาณ 1.5-2 ซม. และยาวประมาณ 10-15 ซม. จะมีปีกอยู่ 4 ปีก มีความกว้างประมาณ 5-8 มม. และยาวประมาณ 7-10 มม.ผิวนอกนั้น จะขรุขระเป็นสีดำ

ขยายพันธุ์โดยการเพาะเมล็ด

 ประโยชน์ 
ใช้ทั้งต้น ต้นใบ ดอกฝัก เมล็ด ราก  ใช้เป็นยา มีสรรพคุณดังนี้:
ทั้งต้นใช้ขับพยาธิในลำไส้ ถ่ายพิษตานทรง รักษาซาง โรคผิวหนัง ถ่ายเสมหะ รักษาฟกบวม รักษาริดสีดวง ดีซ่าน และฝี 
ต้นใช้เป็นยารักษาคุดทะราด และกลากเกลื้อน  รักษากษัยเส้น ขับพยาธิ และขับปัสสาวะ รักษาท้องผูก และทำให้หัวใจเป็นปกติ
ใบจะมีกลิ่นฉุน ต้มน้ำกินเป็นยาระบาย  อมบ้วนปากและใช้เป็นยาฆ่าพยาธิตามผิวหนัง รักษากลากเกลื้อน ผิวหนังอักเสบเป็นผื่นคันเส้นประสาทอักเสบ รักษากษัยเส้น ขับปัสสาวะและรักษากระเพาะอาหารอักเสบ
# เจ้าหญิงเฟาเซห์ จาฮันบานี
เจ้าหญิงเฟาเซห์ จาฮันบานี (Princess Fouzieh Djahanbani) (ประสูติ พ.ศ. 2517-) เป็นพระธิดาของนายโควสลอว์ จาฮันบานี (Khosrow Jahanbani) กับเจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์

 พระประวัติ 
เจ้าหญิงเฟาเซห์ จาฮันบานี ประสูติในปี พ.ศ. 2517 เป็นพระธิดาของนายโควสลอว์ จาฮันบานี (Khosrow Jahanbani) ซึ่งเป็นเอกอัครราชทูตอิหร่านประจำประเทศฝรั่งเศส และเจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์ โดยเจ้าหญิงเฟาเซห์มีเชษฐา 1 องค์ คือ เคย์โควสลอว์ จาฮันบานีPahlavi3

 ราชตระกูล
# รอเฌ วาดีม
รอเฌ วาดีม  เป็นผู้กำกับ ผู้อำนวยการสร้าง นักเขียนบทภาพยนตร์ และนักแสดงชาวฝรั่งเศส เชื้อสายเบลารุส  เป็นผู้กำกับภาพยนตร์เรื่อง Et Dieu… créa la femme (And God Created Woman) ภาพยนตร์ที่สร้างชื่อให้กับบรีฌิต บาร์โด ในปี 1956   Le vice et la vertu (Vice and Virtue) ภาพยนตร์เรื่องแรกของกาทรีน เดอเนิฟว์ ในปี ค.ศ. 1963 และ Barbarella ภาพยนตร์ที่สร้างชื่อให้กับเจน ฟอนดา ในปี ค.ศ. 1966  นักแสดงหญิงทั้งสามล้วนมีความสัมพันธ์หรือแต่งงานกับวาดีม

รอเฌ วาดีม มีชื่อจริงว่า รอเฌ วาดีม เปลมียานีกอฟ  เกิดที่กรุงปารีส ประเทศฝรั่งเศส บิดาเป็นชาวเบลารุส อพยพมาจากยูเครน เขาเริ่มเป็นนักแสดงละครเวทีตั้งแต่อายุ 16 ปี และเป็นผู้ช่วยเขียนบทให้กับมาร์ก อาเลแกร (Marc Allégret) ผู้กำกับชาวฝรั่งเศส-สวิส ตั้งแต่ปี ค.ศ. 1950

วาดีมมีผลงานเขียนบทและกำกับเรื่องแรก เรื่อง And God Created Woman นำแสดงโดยบรีฌิต บาร์โด เคยได้รับการเสนอชื่อเข้าชิงรางวัลหมีทองคำ เทศกาลภาพยนตร์นานาชาติเบอร์ลิน จากเรื่อง Sait-on jamais? (No Sun in Venice ปี ค.ศ. 1957) และรางวัลสิงโตทองคำ เทศกาลภาพยนตร์เวนิส จากเรื่อง La curée (The Game is Over ปี ค.ศ. 1966) http://www.imdb.com/name/nm0671862/awards

นอกเหนือจากผลงานเขียนบทและกำกับภาพยนตร์ วาดีมยังเป็นนักเขียน เคยมีผลงานหนังสือชื่อ Bardot, Deneuve, Fonda: My Life With The Three Most Beautiful Women In The World บอกเล่าชีวิตส่วนตัวกับอดีตภรรยาสามคน ที่ได้ชื่อว่าเป็นหญิงที่สวยที่สุดในโลก

รอเฌ วาดีมเสียชีวิตในวัย 72 ปี เมื่อปี ค.ศ. 2000 ด้วยโรคมะเร็งต่อมน้ำเหลือง
# แมลงวันทอง
แมลงวันทอง  หรือ แมลงหวี่ เป็นแมลงศัตรูพืชที่สำคัญทางเศรษฐกิจ ทำลายพืชได้หลายชนิด เช่น ชมพู่, มะม่วง กล้วย, มะละกอ, พุทรา, น้อยหน่า

ลำตัวสีน้ำผึ้งใส ดวงตาสีแดง มีลักษณะคล้ายแมลงวันทั่วไป
# อดัมสกี
อดัมสกี้ (Adamski) ชื่อจริง อดัม ทินลีย์ เกิดเมื่อวันที่ 4 ธันวาคม ค.ศ. 1967ที่นิวฟอเรสต์ ประเทศอังกฤษ  เป็นนักดนตรีเพลงเอซิดเฮาส์ และ มีเพลงฮิตอย่างเพลง "N-R-G" และ "Killer" (ซึ่งเป็นเพลงที่ร้องโดย ซีล). ได้ติดชาร์ตซิงเกิลอันดับสูงสุดที่ 1

ผลงานอัลบั้ม
 Liveandirect (1989)
 Doctor Adamski's Musical Pharmacy #8 UK (1990)
 Naughty (1992)
 Adamski's Thing (1998)
 Killer - the best of Adamski (1999)
 Mutant Pop (2000)

อันดับชาร์ตซิงเกิล
 "N-R-G" #12 UK 
 "Killer" (feat. Seal) #1 UK, #5 World 
 "The Space Jungle" #7 UK
 "Flashback Jack"  #46 UK
 "Sunday Roast"  #86 UK
 "Never Goin' Down" (duet with Jimi Polo) / "Born To Be Alive" (duet with Soho) #51 UK
 "Get Your Body" (duet with Nina Hagen) #68 UK
 "Back To Front" #63 UK
 "One Of The People" (billed as Adamski's Thing) #56
 "Already Out There" #4 Italy
# เวลคัมทูไทยแลนด์
เวลคัมทูไทยแลนด์  เป็นสตูดิโออัลบั้มชุดที่ 8 ของวงคาราบาว ภายใต้สังกัดแว่วหวาน ออกจำหน่ายในเดือน ตุลาคม พ.ศ. 2530 หลังจากได้ออกอัลบั้ม อเมริโกย และ ประชาธิปไตย ซึ่งเนื้อหาของบทเพลงส่วนหนึ่งนั้นมาจากเรื่องการเมือง ทำให้บางบทเพลงไม่สามารถออกอากาศทางสื่อต่าง ๆ ได้ แต่ในอัลบั้มชุดนี้ได้ลดโทนของเนื้อหาให้เบาบางลง เข้าใจง่าย และมีความสนุกสนานมากยิ่งขึ้น เข้ากับบรรยากาศปีท่องเที่ยวไทย

และด้วยความโดดเด่นของเนื้อหาที่กล่าวมาข้างต้น ส่งผลให้อัลบั้มชุดนี้เป็นอัลบั้มชุดที่ 2 ที่สามารถทำยอดขายได้เกิน 1 ล้านตลับ แต่ยังเป็นรองจากอัลบั้ม เมด อิน ไทยแลนด์จากนิตยสารสีสัน ปีที่ 5 ฉบับที่ 9 พ.ศ. 2535 : หน้า 37 และ เป็นอัลบั้มชุดที่ 3 ที่มีภาพสมาชิกวงคาราบาวอยู่บนหน้าปก โดยที่สมาชิกวงในชุดนี้เป็นยุคคลาสสิก

เพลงดังในอัลบั้มมีอยู่เกือบทุกเพลง เช่น เพลง เวลคัมทูไทยแลนด์ ซึ่งเปิดตัวด้วยเสียงกลองยาว และ เสียงชาวต่างชาติ , บิ๊กเสี่ยว ถ่ายทอดสภาพความเป็นอยู่แห้งแล้งของชาวไทยในภาคอีสาน หรือ อิสาน ซึ่งเป็นที่มาของการจัดคอนเสิร์ต เวลคัมทูอิสานเขียว ในเวลาต่อมา , กระถางดอกไม้ให้คุณ เพลงแรกในชีวิตการขับร้องของ อ๊อด - อนุพงษ์ ประถมปัทมะ โดยว่าด้วยการที่อ๊อดเป็นคนที่มีใจรักในเสียงเพลง ฝึกซ้อมดนตรีอยู่เป็นประจำ แต่ไม่เคยร้องเพลงเลยแม้สักเพลง เพลงนี้จึงเป็นเพลงแรกและเพลงสุดท้ายในชีวิตของอ๊อดที่จะได้ยินได้ฟัง แต่ดันร้องผิดที่ผิดเวลาและผิดคีย์ จึงโดนกระถางดอกไม้ปาใส่ ,เทวดาท่าจะแย่ เมื่อมนุษย์ต่างบนบานว่าหากถูกล็อตเตอรี่จ­ะตอบแทนอย่างดี แต่แล้วพวกเขาถูกหวยกิน และขอร้องให้เทวดาช่วย เทวดาจึงสงสัยว่าทำไมมนุษย์ถึงเล่นสิ่งที่­เรียกว่า ล็อตเตอรี่ จึงเข้าสู่หนทางของล็อตเตอรี่ , คนหนังเหนียว เป็นการร้องเพลงร่วมกันครั้งแรกระหว่าง เล็ก - ปรีชา ชนะภัย กับ เทียรี่ เมฆวัฒนา และ บาปบริสุทธิ์ ของ เล็ก - ปรีชา ชนะภัย ซึ่งเพลงดังกล่าวได้มีการขับร้องใหม่อยู่เรื่อยๆ ทั้งในงานของตนเองและศิลปินท่านอื่นๆ 

 รายชื่อเพลง    

 มิวสิกวิดีโอ  
 เวลคัม ทู ไทยแลนด์
 สบายกว่า
 กระถางดอกไม้ให้คุณ
 เทวดาท่าจะแย่ (ได้รับรางวัล BAD AWARDS 1987 มิวสิกวิดีโอยอดเยี่ยม)

 นักดนตรี 
 ยืนยง โอภากุล (แอ๊ด) : ร้องนำ , กีตาร์ , คำร้อง - ทำนอง
 กีรติ พรหมสาขา ณ สกลนคร (เขียว) : ร้องประสานเสียง , คุมเสียง
 ปรีชา ชนะภัย (เล็ก) : ร้องนำ เพลง บาปบริสุทธิ์ - คนหนังเหนียว , กีตาร์ , คีย์บอร์ด , ประสานเสียง , คำร้อง - ทำนอง เพลง บาปบริสุทธิ์
 อนุพงษ์ ประถมปัทมะ (อ๊อด) : เบส , คุมเสียง , ร้องนำ เพลง กระถางดอกไม้ให้คุณ
 อำนาจ ลูกจันทร์ (เป้า) : กลองไฟฟ้า
 เทียรี่ เมฆวัฒนา (เทียรี่) : ร้องนำ เพลง บิ๊กเสี่ยว - สังกะสี - คนหนังเหนียว, กีตาร์, ประสานเสียง
 อ.ธนิสร์ ศรีกลิ่นดี : คีย์บอร์ด , แซ็กโซโฟน เพลง บิ๊กเสี่ยว - สบายกว่า , คลาริเน็ท เพลง นีออน , ประสานเสียง , ร่วมร้องเพลง เทวดาท่าจะแย่
 พงษ์พรหม สนิทวงศ์ ณ อยุธยา (ปุ้ม วงตาวัน) : เปียโน เพลง สังกะสี 
 เอก : คุมเสียง

 คอนเสิร์ต 
 รายการ โลกดนตรี วันที่ 11 ตุลาคม พ.ศ. 2530
 คอนเสิร์ต เวลคัม ทู อิสานเขียว : 27 ธันวาคม พ.ศ. 2530

การจัดจำหน่าย
 ปี ค่าย รูปแบบพ.ศ. 2530 อามีโก้ แผ่นเสียง เทปคาสเซตต์ พ.ศ. 2540 กระบือ แอนด์ โค แผ่นซีดีเทปคาสเซตต์ พ.ศ. 2546 วอร์นเนอร์ มิวสิก ไทยแลนด์ แผ่นซีดี (ปกครบรอบ 20 ปี คาราบาว) พ.ศ. 2554 แผ่นซีดี(ปกครบรอบ 30 ปี คาราบาว) พ.ศ. 2555 แผ่นเสียง (Remaster) พ.ศ. 2556 แผ่นซีดี (Remaster)
# ป้ายหยุดรถไฟน้ำตกไทรโยคน้อย
ป้ายหยุดรถไฟน้ำตกไทรโยคน้อย  เป็นสถานีรถไฟปลายทางของเส้นทางสายน้ำตก หรือที่เรียกกันว่าทางรถไฟสายมรณะ อยู่ในเส้นทางรถไฟสายใต้ (ช่วงสถานีรถไฟชุมทางหนองปลาดุก - สถานีรถไฟน้ำตกไทรไยคน้อย) หรือทางรถไฟสายตะวันตก โดยสถานีเป็นป้ายหยุดรถไฟที่สร้างขึ้นเพื่อส่งเสริมการท่องเที่ยวเฉพาะกิจเท่านั้น จึงมีเพียงขบวนรถไฟท่องเที่ยวที่มีต้นทางจากสถานีรถไฟกรุงเทพมีเฉพาะวันเสาร์ อาทิตย์ และวันหยุดราชการ และขบวนรถไฟจัดเฉพาะ โดยจะเป็นขบวนรถดีเซลรางเท่านั้นที่มาถึงสถานีนี้

ป้ายหยุดรถไฟน้ำตกไทรโยคน้อย เป็นสถานีถัดจากสถานีรถไฟน้ำตก หมู่ที่ 3 บ้านท่าเสา ตำบลท่าเสา อำเภอไทรโยค จังหวัดกาญจนบุรี

 ประวัติ 
ป้ายหยุดรถไฟน้ำตกไทรโยคน้อย สร้างในช่วงหลังสงครามโลกครั้งที่ 2 ไม่ทราบวันเปิดใช้งานแน่ชัด แต่สันนิษฐานเปิดใช้งานเดินรถครั้งแรกวันที่ 12 พฤษภาคม พ.ศ. 2538 อ้างอิงจากป้ายข้อความที่ต้องอยู่หน้ารถจักรไอน้ำซี 56 หมายเลข 702 ที่ถัดจากป้ายหยุดรถว่า

"ผลิตในประเทศญี่ปุ่น นำมาใช้ ปี พ.ศ. 2489 - 2519 การรถไฟแห่งประเทศไทย มอบให้จังหวัดกาญจนบุรีไว้ ณ น้ำตกไทรโยคน้อย เพื่อเป็นอนุสรณ์ทางประวัติศาสตร์ และส่งเสริมการท่องเที่ยว ตามนโยบายของนายสุชาญ พงษ์เหนือ ผู้ว่าราชการจังหวัดกาญจนบุรีได้รับมอบเมื่อ วันที่ 12 พฤษภาคม 2538 โดย นายมานิตย์ มกรพงศ์ นายอำเภอไทรโยค"

ซึ่งวันรับมอบอาจจะเป็นวันเปิดป้ายหยุดรถไฟน้ำตกไทรโยคน้อย เพื่อสำหรับการท่องเที่ยวโดยรถไฟ

 ตารางเวลาเดินรถ 
ขบวนรถ 2 ขบวน รถพิเศษนำเที่ยว (ทุกวันเสาร์-อาทิตย์) และรถจัดเฉพาะ (บางครั้งคราว)
# ซูริโมโนะ
ซูริโมโนะ  คือประเภทหนึ่งของภาพพิมพ์แกะไม้อูกิโยะของญี่ปุ่น ที่เป็นภาพประเภทที่สร้างขึ้นจากการจ้างให้ทำขึ้นสำหรับโอกาสพิเศษ เช่นตรุษญี่ปุ่น เป็นต้น “ซูริโมโนะ” แปลตรงตัวว่า “สิ่งพิมพ์”

การใช้
ส่วนใหญ่แล้ว ซูริโมโนะมักจะจ้างโดยสมาคมกวีเพื่อแสดงภาพบทกวีนิพนธ์ที่ได้รับรางวัลจากการประกวดจากการตัดสินโดยปรมาจารย์ของสมาคม ภาพพิมพ์ประเภทนี้มักจะมีขนาดเล็ก การแกะนูนของตัวอักษรคันจิบนภาพก็จะเป็นงานที่ต้องทำโดยผู้มีฝีมือ

นอกจากนั้นก็จะมีนักแสดงคาบูกิที่อาจจะจ้างทำภาพพิมพ์ “ซูริโมโนะ” เพื่อฉลองเหตุการณ์สำคัญในงานอาชีพ เช่นเมื่อเปลี่ยนชื่อ หรือเมื่อบุตรขึ้นแสดงบนเวทีเป็นครั้งแรก
# เอ็มไพร์ทาวเวอร์ (กรุงเทพมหานคร)
เอ็มไพร์ทาวเวอร์  เป็นกลุ่มอาคารสำนักงานในประเทศไทย ตั้งอยู่บนมุมถนนสาทรใต้ตัดถนนนราธิวาสราชนครินทร์ เชื่อมต่อกับสกายวอล์กช่องนนทรี แขวงยานนาวา เขตสาทร กรุงเทพมหานคร โดยอาคารที่ 1 มีความสูง 227 เมตร เป็นอันดับที่ 18 ของอาคารที่สูงที่สุดในประเทศไทย

 แหล่งข้อมูลอื่น
# มหายุคซีโนโซอิก
มหายุคซีโนโซอิก  เป็นมหายุคสุดท้าย  ซึ่งชื่อซีโนโซอิก หมายถึง “ชีวิตใหม่” โดยนับอายุช่วงตั้งแต่ 66 ล้านปีก่อนถึงปัจจุบัน เป็นมหายุคที่เริ่มมีสัตว์เลี้ยงลูกด้วยนม โดยแบ่งเป็นยุคอีก 3 ยุค คือ ยุคพาลีโอจีน (Paleogene), ยุคนีโอจีน (Neogene) และควอเทอร์นารี (Quaternary)
# ตำบลเมืองแฝก
ตำบลเมืองแฝก เป็นตำบลที่ตั้งอยู่ทางทิศเหนือของอำเภอลำปลายมาศ จังหวัดบุรีรัมย์ ก่อตั้งเป็นตำบลเมื่อ พ.ศ. 2516 โดยแยกการปกครองจากตำบลตลาดโพธิ์ ตำบลเมืองแฝกตั้งอยู่ตามถนนสายลำปลายมาศ–คูเมือง ห่างจากที่ว่าการอำเภอลำปลายมาศ 28 กิโลเมตร ห่างจากตัวจังหวัด 30 กิโลเมตร

 สภาพทั่วไป 
พื้นที่ส่วนใหญ่ของตำบลเมืองแฝกเป็นที่ราบสูง เป็นที่นา และป่าละเมาะ สภาพดินเป็นดินร่วนปนทราย ลักษณะดินเป็นดินเค็ม สภาพอากาศมีอุณหภูมิเฉลี่ย 34 องศาเซลเซียส ตำบลเมืองแฝกมีอาณาเขตติดต่อ ดังนี้
 ทิศเหนือ ติดกับตำบลพรสำราญ อำเภอคูเมือง จังหวัดบุรีรัมย์
 ทิศใต้ ติดกับตำบลทะเมนชัย อำเภอลำปลายมาศ จังหวัดบุรีรัมย์
 ทิศตะวันออก ติดกับตำบลพระคู อำเภอเมืองบุรีรัมย์ จังหวัดบุรีรัมย์
 ทิศตะวันตก ติดกับตำบลบุโพธิ์ อำเภอลำปลายมาศ จังหวัดบุรีรัมย์

อาชีพราษฎรส่วนใหญ่ทำนา ทำไร่อ้อย ปลูกหม่อน เลี้ยงไหม

 หมู่บ้าน 
ตำบลเมืองแฝกแบ่งพื้นที่การปกครองออกเป็น 17 หมู่บ้าน
 หมู่ที่ 1 เมืองแฝก
 หมู่ที่ 2 หนองครก
 หมู่ที่ 3 หนองเก้าข่า
 หมู่ที่ 4 หนองแวง
 หมู่ที่ 5 หนองสองห้อง
 หมู่ที่ 6 หนองขุนปราบ
 หมู่ที่ 7 ตูบช้าง
 หมู่ที่ 8 หนองเม็ก
 หมู่ที่ 9 ห้วยมะไฟ
 หมู่ที่ 10 หนองใหญ่
 หมู่ที่ 11 หนองไผ่ล้อม
 หมู่ที่ 12 หนองนกเขียน
 หมู่ที่ 13 สระบัวทอง
 หมู่ที่ 14 หนองตาด
 หมู่ที่ 15 เมืองไผ่
 หมู่ที่ 16 โคกสว่าง
 หมู่ที่ 17 หนองขุนปราบน้อย
# รางวัลสุพรรณหงส์ทองคำ ครั้งที่ 3
รางวัลสุพรรณหงส์ทองคำ ครั้งที่ 3 ประจำปี พ.ศ. 2524  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นายพร้อมสิน สีบุญเรือง (พันคำ) เป็นนายกสมาคม  มีพิธีประกาศผลและมอบรางวัลเมื่อวันพฤหัสบดีที่ 11 มีนาคม พ.ศ. 2525 ณ โรงละครแห่งชาติ ถ่ายทอดทางสถานีโทรทัศน์สีกองทัพบกช่อง 7

ผู้ได้รับรางวัล
รางวัลสุพรรณหงส์ทองคำ
 สาขา  ผู้ได้รับรางวัล ภาพยนตร์เรื่อง ภาพยนตร์ยอดเยี่ยม ไฟว์สตาร์ เงินปากผี ผู้แสดงนำฝ่ายชายยอดเยี่ยม สรพงศ์ ชาตรี ถ้าเธอยังมีรัก   ผู้แสดงนำฝ่ายหญิงยอดเยี่ยม สุพรรษา เนื่องภิรมย์  ชายสามโบสถ์  ผู้แสดงประกอบฝ่ายชายยอดเยี่ยม สมควร กระจ่างศาสตร์   เด็ดหนวดพ่อตา  ผู้แสดงประกอบฝ่ายหญิงยอดเยี่ยม นันทิดา แก้วบัวสาย สายใจ  ผู้กำกับการแสดงยอดเยี่ยม ชนะ คราประยูร เงินปากผี  บทภาพยนตร์ยอดเยี่ยม แสนยานุภาพ สังขวณิช  ดาราพร ประไพภูพา   ครูวิบาก  รางวัลถ่ายภาพยอดเยี่ยม  - -  รางวัลลำดับภาพ-ตัดต่อยอดเยี่ยม โสภณ เจนพานิช   กามนิต-วาสิฏฐี  รางวัลออกแบบและสร้างฉากยอดเยี่ยม อุไร ศิริสมบัติ สงครามกับความรัก    รางวัลออกแบบเครื่องแต่งกายยอดเยี่ยม เจดีย์ ศุภกาญจน์, ธนวัฒน์ วิทยารมณ์ สงครามกับความรัก  รางวัลดนตรีประกอบยอดเยี่ยม ปง อัศวินิกุล สงครามกับความรัก  รางวัลเพลงประกอบภาพยนตร์ยอดเยี่ยม พิเศษ สังข์สุวรรณ  ชาลี อินทรวิจิตร ถ้าเธอยังมีรัก  ค่าของคน  รางวัลบันทึกเสียงยอดเยี่ยม พจน์ ศิริพันธ์  ลูกสาวกำนัน รางวัลภาพยนตร์สร้างสรรค์สังคมยอดเยี่ยม รักษ์ หล่อเกษมสานต์ ครูวิบาก

รางวัลพิเศษ สุพรรณหงส์เงิน
 สาขา  ผู้ได้รับรางวัล ภาพยนตร์เรื่อง รางวัลพิเศษ ดาราอาวุโสยอดเยี่ยม ชูศรี มีสมมนต์ เงินปากผี  รางวัลพิเศษ ดาราบู๊ยอดเยี่ยม สุเชาว์ พงษ์วิไล  ชายสามโบสถ์  รางวัลพิเศษ ดาราตลกยอดเยี่ยม บู๊ วิบูลย์นันท์   ลูกสาวจ่าโท รางวัลพิเศษ ดาราเด็กยอดเยี่ยม สราวุธ เล็กบุญเฮ็ง   เงินปากผี รางวัลพิเศษ กำกับเทคนิคพิเศษ ไฟว์สตาร์   เงินปากผี รางวัลพิเศษ ไตเติ้ลดีเด่น สหมงคลฟิล์ม   แสนรัก